b"\n_START_ARTICLE_\nJozef Ambru\xc5\xa1\n_START_SECTION_\n\xc5\xbdivljenje in delo\n_START_PARAGRAPH_\nNa filozofski fakulteti v Bratislavi je v letih 1934\xe2\x80\x941937 \xc5\xa1tudiral slavistiko in klasi\xc4\x8dno filologijo, vmes se je strokovno izpopolnjeval v Krakovu (1935) in Ljubljani (1937). V letih 1939/1940 je bil lektor za sloven\xc5\xa1\xc4\x8dino v Bratislavi, od leta 1964 dalje pa znanstveni svetnik za slova\xc5\xa1ko knji\xc5\xbeevnost pri Akademiji znanosti v Bratislavi. V slova\xc5\xa1kem revijalnem tisku Nov\xc3\xa1 \xc5\xbeena, Slovensk\xc3\xa9 pohl'ady, Slovensk\xc3\xbd hlas je objavljal prevode iz slovenske knji\xc5\xbeevnosti, predvsem pesmi Franceta Pre\xc5\xa1erna in \xc4\x8drtice Ivana Cankarja. Pisal je tudi strokovne ocene prevodov slovenskih del drugih prevajalcev in se zavzemal za tesnej\xc5\xa1e sodelovanje s Slovenci. Uredil in objavil Cankarjev roman Na klancu v prevodu J. G\xc3\xa1like (Na z\xc3\xa1voze, Ko\xc5\xa1ice 1947)."